Diari Oficial de la Generalitat Valenciana


Sumari del DOGV 4728, del 07-04-2004 (2004/3499)

DECRET 51/2004, de 2 d'abril, del Consell de la Generalitat, pel qual s'aprova l'Oferta d'Ocupació Pública de l'any 2004 per al personal de l'administració del Consell de la Generalitat.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4728

Data del DOGV
:   07-04-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/3499


Data del document
:   02-04-2004

Organisme emissor
:   Conselleria de Justícia i Administracions Públiques

Tipus de document
:   Decret

Descriptors 

:   * professió de l'urbanisme
    * treballador social
    * professió de la informació
    * professió de la informàtica
    * administració regional
    * professió de la comunicació
    * esport
    * personal de serveis
    * ensenyament d'idiomes
    * professió administrativa
    * arqueologia
    * personal docent
    * personal sanitari
    * metge
    * lingüística
    * estadística
    * enginyer
    * psicologia
    * professió paramèdica
    * seguretat en el treball
    * vigilància del medi ambient
    * control fiscal
    * oferta d'ocupació
    * concurs administratiu

DECRET 51/2004, de 2 d'abril, del Consell de la Generalitat, pel qual s'aprova l'Oferta d'Ocupació Pública de l'any 2004 per al personal de l'administració del Consell de la Generalitat. [2004/3499]
  
La Llei 61/2003, de 30 de desembre, de Pressupostos Generals de l'Estat per a l'any 2004, establix, en l'article 20, que les convocatòries de places per a l'ingrés de personal nou es concentraran en els sectors, funcions i categories professionals que es consideren prioritaris o que afecten el funcionament dels servicis públics essencials i afegix que, en tot cas, el nombre de places d'ingrés nou haurà de ser, com a màxim, igual al 100 per cent de la taxa de reposició d'efectius. En el marc d'este article, que té caràcter bàsic, l'article 30 de la Llei 17/2003, de 30 de desembre, de Pressupostos de la Generalitat per a l'exercici 2004, recull els criteris de la llei estatal, per a adaptar-la a les peculiaritats de l'administració Valenciana.
  
D'altra banda, l'article 51 de la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat, va aprovar un Pla d'Estabilitat Laboral, amb caràcter excepcional, que el Consell de la Generalitat ha de desplegar d'acord amb les característiques i terminis d'execució que s'hi determinen.
  
En conseqüència, es dicta el present Decret d'Oferta Pública, el qual incorpora les places vacants que estan dotades pressupostàriament i incloses en les relacions de llocs de treball i són exercides interinament o temporalment i inclou, també, les places contemplades en el Decret 193/2002, de 26 de novembre, del Consell de la Generalitat, pel qual s'aprovà l'Oferta d'Ocupació Pública de l'any 2000, que no han sigut convocades.
  
La promoció professional dels empleats públics es convoca a través de processos específics i diferenciats, instrumentats mitjançant el sistema de conversió directa de places per als funcionaris d'Administració General. Per als funcionaris de l'administració Especial, quan no siga possible aplicar dit sistema perquè això implique perjuí per al servici, atés que en este sector són molt més evidents i determinants les necessitats de l'organització de professionals específicament qualificats i diferenciats per a cada tasca, la promoció interna s'articularà mitjançant el sistema normal, amb motiu de vacant, i sempre que això siga possible per existir un col·lectiu o especialitat en el grup de titulació inferior que siga idoni perquè es produïsca la promoció professional.
  
Respecte a l'oferta de places laborals, han de respectar-se les previsions de l'article 8 del II Conveni Col·lectiu del Personal Laboral al Servici de L'Administració Autonòmica i, per això el decret quantifica el nombre de places que s'oferixen agrupades per grups de titulació i sense distinció de categories. Una vegada resolta la fase prèvia de cobertura de les places mitjançant els concursos de trasllats amb la mobilitat horitzontal prevista en el Conveni, hom estarà en condicions de quantificar el nombre de places que queden vacants en cada categoria, per la qual cosa s'ajorna la determinació d'estes al moment de les convocatòries específiques, tot respectant la xifra conjunta que ara se fixa per a cada grup de titulació.
  
En conseqüència, una vegada negociat amb les organitzacions sindicals més representatives, a proposta del conseller de Justícia i Administracions Públiques, conforme amb el Consell Jurídic Consultiu de la Comunitat Valenciana i després de la deliberació del Consell de la Generalitat, en la reunió del dia 2 d'abril de 2004,
  
DECRETE
  
Article 1. Aprovació de l'Oferta d'Ocupació Pública
  
S'aprova l'Oferta d'Ocupació Pública corresponent a l'any 2004, de conformitat amb el que preveuen els articles 22 del text refós de la Llei de la Funció Pública Valenciana, l'article 30 de la Llei 17/2003, de 30 de desembre, de Pressupostos de la Generalitat per a l'exercici 2004, l'article 51 de la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat, i l'article 8 del Text Articulat del II Conveni Col·lectiu per al Personal Laboral al Servici de l'Administració de la Generalitat.
  
Article 2. Contingut de l'Oferta d'Ocupació Pública
  
L'oferta conté els llocs de treball que, dotats pressupostàriament i inclosos en les relacions de llocs de treball degudament aprovades, estan exercits de manera interina o temporal, o aquells que exercits pels seus titulars, són susceptibles de ser convertits en llocs del grup de titulació superior, i també les vacants que pertanyen a sectors, funcions o categories professionals que es consideren prioritaris o afecten el funcionament dels servicis públics. Els llocs que comprén l'Oferta d'Ocupació Pública són els compresos en els annexos I al IV.
  
Els llocs que figuren en els annexos I i II seran coberts mitjançant el sistema de concurs-oposició lliure, a excepció del que disposen els articles següents per a la promoció interna.
  
Article 3. Promoció interna en l'administració especial
  
En aquells col·lectius de l'administració especial que figuren en l'apartat II de l'annex I es durà a terme la promoció interna mitjançant la conversió directa de places, quan això siga viable sense perjuí per al servici, en la forma prevista en l'article següent, entre els funcionaris que pertanguen a l'especialitat o col·lectiu idoni del grup de titulació inferior. Quan això no siga viable, i sempre que hi haja especialitat o col·lectiu idoni en el grup inferior, la promoció interna es durà a terme mitjançant la reserva de vacants als funcionaris que pertanguen a dita especialitat o col·lectiu, les quals seran oferides mitjançant convocatòries independents de les d'accés lliure, i les no cobertes s'hi acumularan. En ambdós supòsits es convocaran un nombre de places equivalent al 50 per cent de les places convocades en cada col·lectiu o especialitat.
  
Article 4. Promoció interna en l'administració general
  
La promoció interna dels funcionaris de l'administració general es durà a terme mitjançant el sistema de conversió directa de llocs. A l'efecte, els llocs de treball que figuren en l'annex III seran classificats com a llocs del grup de titulació superior en el cas que els funcionaris que els exercisquen amb caràcter definitiu superen els processos selectius corresponents convocats.
  
Article 5. Llocs de naturalesa laboral
  
Les places de naturalesa laboral que figuren en l'annex II, classificats únicament pel grup de titulació a què pertanyen, seran coberts mitjançant el sistema de concurs-oposició, reservant-se un 50% per a la promoció interna entre contractats laborals que pertanguen al grup de titulació inferior, segons el que preveu l'article 8 del II Conveni Col·lectiu. Les vacants corresponents a cada categoria es determinaran en les respectives convocatòries, una vegada finalitzats els processos de concursos amb mobilitat horitzontal en cada grup de titulació.
  
Article 6. Proves específiques per a discapacitats
  
Queden reservats com a mínim un 5 per cent de la totalitat dels llocs vacants que es convoquen per a ser coberts mitjançant convocatòries específiques i independents en què podran prendre part les persones amb una discapacitat igual o superior a un 33 per cent, sempre que esta siga compatible amb l'exercici de les funcions pròpies dels llocs de treball.
  
Article 7. Disposicions comunes
  
7.1. Les convocatòries previstes en el present decret es publicaran a partir de la seua entrada en vigor i fins al 31 de desembre de 2006. La incorporació de grups, categories o especialitats, i també l'augment del nombre de places en els llocs oferits, haurà de realitzar-se mitjançant l'aprovació d'un nou decret d'oferta.
  
7.2. Allò disposat en este decret es completarà i desenvoluparà en les corresponents ordres de convocatòria per tal de fixar i adaptar els seus criteris en relació amb cada procés, tot això en el marc de les disposicions legals en què es basa i de les de aplicació general.
  
7.3. En els processos que es convoquen per a la promoció interna mitjançant el sistema de conversió directa de llocs, s'establiran les previsions necessàries sobre la possibilitat de canviar, amb caràcter excepcional, l'adscripció orgànica dels llocs que es convertisquen quan siga necessari, i assignar, amb caràcter general, funcions específiques i diferenciades dins del grup de titulació al qual accedisquen, per tal que dita conversió siga compatible amb les necessitats del servici. En el supòsit de canvi d'adscripció orgànica, en cada supòsit i quan es fixen funcions diferenciades, serà oïda la persona interessada i això no constituirà per als funcionaris promocionats cap minva de la seua mobilitat i promoció professional, dins del respectiu grup de titulació.
  
7.4. En el cas que els llocs de treball d'algun col·lectiu dels oferits mitjançant este decret canvien la seua naturalesa jurídica o sector, seran convocats d'acord amb la que tinga en la data de la convocatòria.
  
Article 8. Llocs a cobrir mitjançant procediments específics
  
Els llocs que figuren en a l'annex IV, corresponents al Cos d'Inspectors de Tributs i de Col·laborador Científic Adjunt, seran coberts segons el que disposa l'últim paràgraf de l'apartat 2 de la disposició transitòria sisena de la Llei de la Funció Pública Valenciana, introduïda per la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat.
  
DISPOSICIÓ ADDICIONAL
  
El conseller de Justícia i Administracions Públiques queda facultat per a dictar totes les disposicions que requerisca el compliment i execució del present decret.
  
DISPOSICIÓ FINAL
  
El present decret vigirà l'endemà de la publicació en el Diari Oficial de la Generalitat Valenciana.
  
València, 2 d'abril de 2004
  
El president de la Generalitat,
  
FRANCISCO CAMPS ORTIZ
  
El conseller de Justícia i Administracions Públiques,
  
VÍCTOR CAMPOS GUINOT
  
ANNEX I
  
Llocs de naturalesa funcionarial
  
I. Sector administració general Núm. de llocs
  
Grup A 165
  
Grup B 90
  
Grup C 145
  
Grup D 900
  
Grup E 510
  
Total administració general 1.810
  
II. Sector administració especial
  
Grup A
  
Estadístics grup A 13
  
Facultatiu arxius i biblioteques 5
  
Informàtics grup A 55
  
Enginyer geodèsia i cartografia 13
  
Enginyer industrial 8
  
Enginyer forestals 9
  
Metges 14
  
Metges del treball 6
  
Periodistes 17
  
Psicòlegs 23
  
Tècnic superior documentació 3
  
Tècnics gestió esport 4
  
Arqueòlegs 5
  
Grup B
  
Arquitecte tècnic 15
  
Assistent social / Diplomat treball social 35
  
ATS/DUE 83
  
Ajudant arxius biblioteques 20
  
Fisioterapeuta 34
  
Informàtics grup B 29
  
Enginyer tècnic agrícola 10
  
Enginyer tècnic forestal 13
  
Enginyer tècnic industrial 9
  
Instructor FPO 11
  
Tècnic mitjà documentació 5
  
Tècnic mitjà especialista en menors 80
  
Tècnic mitjà prevenció riscos laborals 18
  
Tècnic mitjà promoció lingüística 24
  
Grup C
  
Agent qualitat ambiental 5
  
Agent mitjà ambiental 132
  
Delineants 10
  
Educador educació especial 243
  
Educador infantil 32
  
Especialistes en prevenció de riscos laborals 2
  
Informàtics grup C 16
  
Mestres taller 4
  
Grup D
  
Cuidadors 17
  
Vigilants obres públiques 9
  
Total administració especial 1.031
  
TOTAL LLOCS DE NATURALESA FUNCIONARIAL 2.841
  
ANNEX II
  
Llocs de naturalesa laboral
  
Grup C 10
  
Grup D 215
  
Grup E 200
  
TOTAL 425
  
ANNEX III
  
Promoció interna per conversió directa de places. Administració general
  
I. Sector administració general
  
Del grup B al grup A 40
  
Del grup C al grup B 180
  
Del grup D al grup C 1.120
  
Del grup E al grup D 300
  
TOTAL 1.640
  
ANNEX IV
  
Llocs a cobrir mitjançant procediments específics
  
Grup A
  
Col·laborador científic adjunt 4
  
Inspectors de tributs 33
  
TOTAL 37